
Különböző komfortkategóriájú irodaépületek energetikai vizsgálata

A dolgozatban közölt számítási eredmények az energetikai tanúsítási gyakorlattól eltérően nem az épület egészére terjedtek ki, hanem egy - egy helyiségre az épületen belül. A különböző helyiségek külső környezettel határos szerkezeteinek eltérő geometriája jelentősen befolyásolja a belső környezet paramétereit. Tehát különböző mértékű energia befektetéssel lehet fenntartani a helyiségekben egységesen a legmagasabb fokú elvárásnak megfelelő komfortkategóriákat. Tehát a helyiségek elhelyezkedése az épületen belül befolyással van:

- Az elhelyezkedés határoló szerkezetek belső felületeinek eltérő nagysága miatt és az eltérő mértékű vonal menti hőhidak miatt befolyással van a hőveszteségekre
- A fűtési határ hőmérsékletekre
- A szükséges fűtési energia igényre
- A közepes sugárzási hőmérsékletre és az operatív hőmérsékletre a helyiségekben
- A belső levegő szükséges hőmérsékletére a helyiségekben
- A felhasznált fűtési energiára a helyiségekben

A feltételezett energetikai felújítások eltérő energetikai szabályozási rendszereken alapultak. Ez alapján megállapítható, hogy a jelenleg érvényben lévő szabályozás szerinti felújítások is jelentősen, akár helyiségenkénti átlagban akár 60%-al is csökkentik a helyiségek energiaigényét. Viszont a közel nulla energiafogyasztás követelményei alapján történő felújítás, a jelenlegivel összevetve, helyiségenkénti átlagban, mintegy 30%-os energiaigény csökkenést eredményez.
A komfortkategóriák vizsgálatából kiderült, hogy egy közepes szintnek megfelelő komfortkategória lehetséges egy gyenge hőtechnikai jellemzőkkel rendelkező épületben is. A számításokból kiderült, hogy ehhez rendkívül nagy fűtési energia befektetésre van szükség. Az energetikai felújításokkal javult a helyiségek komfortminősége, mert a számított közepes sugárzási hőmérséklet magasabb az épületszerkezetek jobb hőátbocsátási tényezője miatt. Viszont érdemes tisztázni azt, hogy a legmagasabb komfortkategóriához szükséges minimális energia befektetést akkor érhető el, ha az operatív hőmérséklet a szabvány által megadott tartomány legalacsonyabb értéke, így lehetséges az alacsonyabb belső hőmérséklet tartása a helyiségekben. A dolgozat utolsó fejezeteiben lévő számítások egyértelműen arra világítanak rá, hogy ha ezt figyelembe vesszük, akkor az energetikai felújítások után még néhány százalékkal csökkenthető a fűtési energiaigény.



